पाएं अपने शहर की ताज़ा ख़बरें और फ्री ई-पेपरडाउनलोड करें
जिला अस्पताल में एक ओर कोरोना संक्रमित की मौत हो गई। वे तीन दिन पहले ही कोरोना संक्रमित पाए गए थे। उन्हें उपचार के लिए जिला अस्पताल के कोविड वार्ड में भर्ती कराया गया है। उनका कोविड प्रोटोकॉल के तहत अंतिम संस्कार कराया गया। फूप निवासी बलराम (35) का दूध डेयरी व मिठाई का कारोबार नासिक महाराष्ट्र में था। वे बीते दिनों नवदुर्गा उत्सव के दौरान अपने गांव आए थे।
गांव में माता की झांकी, जवारे का धार्मिक कार्यक्रम आयोजित किया गया। इसी बीच उनका स्वास्थ्य खराब हुआ, सर्दी जुखाम और सांस लेने में परेशानी हुई तो युवक ने गांव के ही फर्जी डॉक्टरों को दिखाया। गांव के फर्जी डॉक्टर, युवक का इलाज भाप देकर करते रहे। जब ज्यादा समस्या आई तो जिला अस्तपाल में भर्ती कराया गया। यहां चिकित्सकों ने कोविड जांच कराई तो पॉजिटिव आई। युवक का ऑक्सीजन लेबल लगातार कम आ रहा था।
सिलेंडर खत्म होने के बाद वेंटिलेटर पर था
मृतक का भतीजा रामनरेश बघेल उर्फ गुरु का कहना है कि चाचा बलराम को जिला अस्पताल में उपचार के लिए गुरुवार की शाम को लाए थे। यहां आईसीयू वार्ड में भर्ती कराया गया। रात के समय ऑक्सीजन सिलेंडर खत्म हो गया। इसके बाद चाचा बलराम की हालत बिगड़ गई। डॉक्टरों ने चाचा को वेंटिलेटर पर ले लिया। इसके बाद लगातार हालात खराब होती गई। शनिवार की सुबह मौत हो गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn